Adhedhasar pamanggiipun para ahli, blethok lapindo saged medal amargi dipunjalari wontenipun pérangan ingkang tugel, kathah papan ing sakiteripun Jawa Wétan dumugi Madura, kados Gunung Anyar ing Madura, "gunung" blethok ugi wonten ing Jawa Tengah (Bleduk Kuwu). Fenomena punika sampun kadadosan puluan ngantos atusan taun kapengker. cacahipun blethok ing Sidoarjo ingkang meddal saking weteng bumi kirang langkung 100.000 mèter kubik saben dintenipun, ingkang boten mungkin manawi namung medal saking bolongan asiling "pemboran" ingkang ambanipun namung 30 cm. Lan amargi wontenipun pamanggih awalan saking WALHI punapa déné Meneg Lingkungan Urip ingkang ngandharaken blethok ing Sidoarjo punika mbebayani, njalari dipundamelipun tanggul ing sak nginggiling lahanipun warga, ingkang amargi volumenipun ingkang ageng saéngga boten bakal saged nampung sadaya blethok ingkang medal lan punika ingkang njalari lahan griya warga ingkang kénging semburan blethok langkung wiyar.